ياورد علا فل و ياسمين الله عليك يا تمرحنه

يا ورد علا فل و ياسمين  اغنيه مصريه الفها بديع خيرى و لحنها سيد درويش و غنتها حياه صبرى من اغانى  مسرحية "اش" سنة 1919

 كلمات 
يا ورد علا فل و ياسمين الله عليك يا تمر حنه

قرب هنا خد  مننا خد ورد يا بيه خدى فل يا هانم

يا اللى عاوج لى طربوشك فوق الجبين علا سنجه عشره

ما تحط لك حبه ياسمين فى عروة الچاكته رخره

قرب هنا خد مننا خد ورد يا بيه خدى فل يا هانم

خد لك هديه لحبيبتك م الورد دا زينة الجناين

تخليها تدوب فى ريحتك و تبقا من ضمن الزباين

قرب هنا خد مننا خد ورد يا بيه خدى فل يا هانم

و حياتك انتا ما تكسفنى خد لك عودين دا انا اسمى نرجس

ولله ان ما كنت تنفعنى لاقول عليك راجل مفلس

قرب هنا خد مننا خد ورد يا بيه خدى فله يا هانم

يا ورد علا فل و ياسمين الله عليك يا تمر حنه

قرب هنا خد مننا خد ورد يا بيه خدى فل يا هانم
مصادر

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى